**Υποβολή δικαιολογητικών για την ολοκλήρωση των εγγραφών των επιτυχόντων**

Δεδομένου ότι μέχρι **σήμερα Πέμπτη 30/09/2021** δεν έχουν αποσταλεί στο Ίδρυμά μας από το Υπουργείο Παιδείας & Θρησκευμάτων τα στοιχεία των επιτυχόντων, **δεν είναι ακόμη εφικτή η υποβολή των απαραίτητων δικαιολογητικών μέσω της πλατφόρμας preregister.uniwa.gr**.

Μόλις καταστεί εφικτή η πρόσβαση στην παραπάνω πλατφόρμα, θα ακολουθήσει νέα ανακοίνωση στην ιστοσελίδα του Τμήματος.

Οι Ιδρυματικοί κωδικοί, που θα είναι απαραίτητοι για την είσοδο στην πλατφόρμα, θα αποσταλούν στους/στις φοιτητές/τριες μέσω e-mail ή και SMS (βάσει των στοιχείων επικοινωνίας που δήλωσαν στην ηλεκτρονική εφαρμογή του Υπουργείου), μόλις μας αποσταλούν τα στοιχεία από το εποπτεύον Υπουργείο.

Οι επιτυχόντες μπορούν να αποστέλλουν τα δικαιολογητικά τους με **ΣΥΣΤΗΜΕΝΗ ΕΠΙΣΤΟΛΗ** στη Γραμματεία του Τμήματος. **Καταληκτική ημερομηνία κατάθεσης** στην υπηρεσία ταχυδρομείου (ΕΛΤΑ/εταιρεία courier) είναι η **11η Οκτωβρίου 2021**.

Υπενθυμίζουμε πως τα δικαιολογητικά που απαιτούνται για την ολοκλήρωση της εγγραφής των επιτυχόντων στο Τμήμα μας είναι τα ακόλουθα:

* Εκτυπωμένη αίτηση εγγραφής από την ηλεκτρονική εφαρμογή του Υπουργείου Παιδείας και Θρησκευμάτων.
* Φωτοτυπία της αστυνομικής ταυτότητας ή διαβατηρίου.
* Μία (1) πρόσφατη φωτογραφία τύπου αστυνομικής ταυτότητας.
* Πιστοποιητικό γέννησης (μόνον για άρρενες για την έκδοση πιστοποιητικού στρατολογικής χρήσης).

**Στοιχεία επικοινωνίας της Γραμματείας του Τμήματος:**

*Διεύθυνση: Πανεπιστημιούπολη Αρχαίου Ελαιώνα*

*Τμήμα Μηχανολόγων Μηχανικών*

*Κτήριο Β, 1ος Όροφος, Γραφείο 109*

*Πέτρου Ράλλη & Θηβών 250*

*Τ.Κ.: 12241, Αιγάλεω*

*Τηλέφωνο: 210-5381227*

*e–mail: mech@uniwa.gr*

*Ώρες κοινού:*

*Δευτέρα:  12:00 – 14:00*

*Τετάρτη:  9:00 – 11:00*

*Παρασκευή:  12:00 – 14:00*

*Κατά τη διάρκεια της πανδημίας η επικοινωνία γίνεται***μόνο***τηλεφωνικά (8:00-15:00) και μέσω e-mail.*

*Λαμβάνοντας υπόψη τις παρούσες δυσμενείς συνθήκες λόγω covid-19, για όσες υποθέσεις***δεν είναι εφικτό***να διεκπεραιωθούν ηλεκτρονικά ή με άλλο τρόπο (τηλεφωνικώς ή ταχυδρομικώς) και κρίνεται***απολύτως αναγκαία***η φυσική παρουσία των πολιτών, επισημαίνεται ότι η Γραμματεία θα εξυπηρετεί μόνο κατόπιν προγραμματισμένης συνάντησης, τηρουμένων πάντα των μέτρων προστασίας όπως αναφέρονται στις σχετικές εγκυκλίους, με υποχρεωτική χρήση μάσκας από τον πολίτη όσο και από τον υπάλληλο καθώς και τήρηση της απόστασης ενάμιση (1,5) μέτρου.*